open-index/open-wikipedia-markdown huggingface dataset:
அருணா சாயிராம்

**அருணா சாயிராம்** (*Aruna Sairam*) தென்னிந்தியாவின் குறிப்பிடத்தக்க கருநாடக இசைப் பாடகர்களுள் ஒருவர்.

## இசைப் பயிற்சி
அருணா சாயிராம் மும்பையில் வளர்ந்தவர். இவரது குடும்பம் இசைப் பின்னணி கொண்டது. இவரின் தாயார் ராஜலட்சுமி சேதுராமன் ஆலத்தூர் சகோதரர்கள் மற்றும் தஞ்சாவூர் சங்கர அய்யரின் சிஷ்யை. அருணாவின் வீட்டிற்கு வந்து டி. பிருந்தா இசையினைக் கற்பித்தார். மும்பையில் தனது இல்லம் பல இசைக்கலைஞர்கள் வந்து செல்லும் இடமாக இருந்ததால் தான் இசை ஆர்வம் பெற்றிருக்கக் கூடும் என்று தொலைக்காட்சி நேர்காணலில் அருணா தெரிவித்துள்ளார்.

## கலை வாழ்க்கை
இந்தியாவில் உள்ள எல்லா பெரிய சபைகளிலும் அருணா சாயிராம் பாடியுள்ளார். அதுமட்டுமின்றி உலகின் பல இடங்களுக்கும் சென்று இசை நிகழ்ச்சிகள் நடத்தியுள்ளார்.

## தனிப்பட்ட வாழ்க்கை
அருணாவுக்கு காயத்ரி, மைத்ரேயி என இரு மகள்கள் உள்ளனர். மைத்ரேயி (1974-2020) தனது 45 வயதில் சியாட்டிலில் புற்றுநோயால் இறந்தார்.

## இணைந்து பணியாற்றியவர்கள்
அருணா சாய்ராம் உலகம் முழுவதும் உள்ள பல கலைஞர்களுடன் இணைந்து பணியாற்றியுள்ளார். சாய்ராமுடன் பணிபுரிந்த சில கலைஞர்களின் பட்டியல் இங்கே.

### இந்தியா
சங்கர் மகாதேவன், உ. சிறீநிவாஸ் வித் நீலா பகவத், ஜெயந்தி குமரேசு, கோக் ஸ்டுடியோ-ராம் சம்பத், சுதா ரகுநாதன், அகம் இசைக்குழு, ஜாகிர் உசேன்,ரோனு மஜூம்தார், அரிச்சரண், தயீர் சதம் திட்டம், மாளவிகா சருக்காய் (நடனக் கலைஞர். பண்டிட். ஜெயதீர்த் மேவுண்டி, கௌசிகி சக்ரவர்த்தி, பத்ம சுப்பிரமணியம், கவுரவ் மஜூம்தார், விவேக் சாகர்

### சர்வதேச கலைஞர்கள்
டொமினிக் வெல்லார்ட், மைக்கேல் ரீமன் கிறிஸ்டியன் போல்மேன் அரி சிவனேசன் நூருடின் தஹிரி, ஜெசிசி பானிசுடர், விஜய் ஐயர் ராஜிகா பூரி (நடனக் கலைஞர்), சௌமிக் தத்தா, மார்கோ கோர்வாட், உருத்ரேடு மகந்தப்பா

## விருதுகள்
* பத்மஸ்ரீ விருது
* சங்கீத சூடாமணி விருது, 2006 வழங்கியது: ஸ்ரீ கிருஷ்ண கான சபா, சென்னை
* இசைப்பேரறிஞர் விருது, 2009. வழங்கியது: தமிழ் இசைச் சங்கம், சென்னை.
* இந்திரா சிவசைலம் அறக்கட்டளை விருது, 2012
* சங்கீத நாடக அகாதமி விருது, 2013
* செவாலியே விருது 
* இசைச் சிறப்பு விருது, 2025, தி இந்து

## மேற்கோள்கள்

## வெளியிணைப்புகள்
* ''The aesthete in Aruna Sairam'' - ஒரு சிறப்புக் கட்டுரை
* ''‘Where words fail, music speaks’'' - நேயர்களின் கேள்விகளுக்கு அருணாவின் பதில்கள்

பகுப்பு:கருநாடக இசைப் பாடகர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:வாழும் மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:1952 பிறப்புகள்
பகுப்பு:பத்மசிறீ விருது பெற்ற கருநாடக இசைக் கலைஞர்கள்
நோமன் கோர்டன்

**நோமன் கோர்டன்** (*Norman Gordon*, ஆகத்து 6, 1911 - செப்டம்பர் 2, 2014), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 29 முதல்தர துடுப்பாட்டப் போட்டிகளிலும் கலந்து கொண்டுள்ளார். 1938 - 1939 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:2014 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
இலங்கை அரசாங்க சபைத் தேர்தல், 1931

**[[இலங்கை அரசாங்க சபை]]க்கான முதலாவது தேர்தல்** 1931 ஆம் ஆண்டு சூன் 13 முதல் சூன் 20 வரை இடம்பெற்றது. பிரித்தானியக் குடியேற்ற நாடு ஒன்றில் இடம்பெற்ற வயது வந்தவர்கள் அனைவரும் கலந்து கொண்ட முதலாவது தேர்தல் முறையாகும்.

## பின்னணி
1931 இல் டொனமூர் அரசியலமைப்பு அறிமுகப்படுத்தப்பட்டு முன்னர் இருந்து வந்த இலங்கை சட்டசபைக்குப் பதிலாக இலங்கை அரச சபை உருவாக்கப்பட்டது. 58 உறுப்பினர்களில் 50 பேர் பொதுமக்களாலும், 8 பேர் பிரித்தானிய ஆளுநரினாலும் நியமிக்கப்பட்டனர்.

பழைய சட்டசபை 1931 ஏப்ரல் 17இல் கலைக்கப்பட்டு, புதிய அரசாங்க சபைக்கான மனுக்கள் 1931 மே 4 இல் ஏற்றுக் கொள்ளப்பட்டது. டொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனையடுத்து இலங்கையின் வட மாகாணத்தில் நான்கு தொகுதிகளில் (யாழ்ப்பாணம், காங்கேசன்துறை, ஊர்காவற்துறை, பருத்தித்துறை) தேர்தல் மனுக்கள் சமர்ப்பிக்கப்படவில்லை. அத்துடன், ஒன்பது தொகுதிகளில் உறுப்பினர்கள் போட்டியின்றித் தேர்தெடுக்கப்பட்டனர். ஏனைய 37 தொகுதிகளுக்கும் தேர்தல்கள் 1931 சூன் 13 முதல் 20 வரை இடம்பெற்றன. வட மாகாணத்துக்கான இடைத்தேர்தல்கள் 1934 இல் இடம்பெற்றன.

## தேர்ந்தெடுக்கப்பட்ட உறுப்பினர்கள்
தேர்ந்தெடுக்கப்பட்ட உறுப்பினர்கள் சிலர்::
* அநுராதபுரம் - எச். ஆர். ஃபிரீமன், 8,311 வாக்குகள்.
* அவிசாவளை - பொரெஸ்டர் ஆகுஸ்டஸ் ஒபயசேகர, 7,424 வாக்குகள்.
* பதுளை - டி. எச். கொத்தலாவலை.
* பண்டாரவளை - ஏ. ஃபெலோஸ் கோர்டன், 9,097 வாக்குகள்
* மட்டக்களப்பு தெற்கு - முகம்மது மாக்கான் மாக்கார்
* மட்டக்களப்பு-திருகோணமலை - எம். எம். சுப்பிரமணியம்
* பிபிலே - ஜி. சி. ரம்புக்பொத்த, போட்டியின்றித் தெரிவானார்
* கொழும்பு மத்தி - ஏ. ஈ. குணசிங்க, இலங்கை தொழில் கட்சி, (டி. பி. ஜாயாவை வென்றார்)
* கொழும்பு வடக்கு - சேர் இரத்தினசோதி சரவணமுத்து
* கொழும்பு தெற்கு - எஸ். டபிள்யூ. தசநாயக்க, இலங்கை தொழில் கட்சி
* காலி - சி. டபிள்யூ. டபிள்யூ. கன்னங்கரா.
* அம்பாந்தோட்டை - வி. எஸ். டி எஸ். விக்கிரமநாயக்க, 15,384 வாக்குகள்
* அட்டன் - பெரி. சுந்தரம், போட்டியின்றித் தெரிவு
* ஹொரண - ஈ. டபிள்யூ. பெரேரா
* களனி - டொன் பாரன் ஜெயதிலக்க, போட்டியின்றித் தெரிவு
* குருணாகலை - ஜோன் கொத்தலாவலை
* மன்னார்-முல்லைத்தீவு - முதலியார் ஆனந்தம் சீமான்பிள்ளை, (ஜி. ஜி. பொன்னம்பலத்தை வென்றார்
* மினுவாங்கொடை - டி. எஸ். சேனநாயக்கா, போடியின்றித் தெரிவு
* மொரவக்கை - எஸ். ஏ. விக்கிரமசிங்க
* ருவான்வெலை - ஏட்லின் மொலமூர், போட்டியில்லை
* தலவாக்கலை - எஸ். பி. வைத்திலிங்கம்
* வெயாங்கொடை - எஸ். டபிள்யூ. ஆர். டி. பண்டாரநாயக்கா, போட்டியில்லை.

1931 சூன் 26 இல் ஆளுனர் எட்வர்ட் பார்ன்ஸ் மேலும் 8 பேரை அரசாங்க சபைக்கு நியமித்தார்.

## இடைத்தேர்தல்கள்
வட மாகாணத்தின் 4 தொகுதிகளுக்கு 1934 ஆம் ஆண்டில் இடைத்தேர்தல்கள் இடம்பெற்றன. பின்வருவோர் தேர்ந்தெடுக்கப்பட்டனர்:
* யாழ்ப்பாணம் - அருணாசலம் மகாதேவா
* காங்கேசன்துறை - சுப்பையா நடேசன்
* ஊர்காவற்துறை - நெவின்ஸ் செல்வதுரை
* பருத்தித்துறை - ஜி. ஜி. பொன்னம்பலம்

## மேற்கோள்கள்

பகுப்பு:இலங்கை தேர்தல்கள்
பகுப்பு:1931 தேர்தல்கள்
பகுப்பு:இலங்கை நாடாளுமன்றத் தேர்தல்கள்
பகுப்பு:இலங்கை அரசாங்க சபை
ரொபர்ட் கிரகாம்

**ரொபர்ட் கிரகாம்** (*Robert Graham*, பிறப்பு: செப்டம்பர் 16 1877, இறப்பு: ஏப்ரல் 21 1946), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 18 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1877 பிறப்புகள்
பகுப்பு:1946 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ரொனி கிரீவ்சன்

**ரொனி கிரீவ்சன்** (*Ronnie Grieveson*, பிறப்பு: ஆகத்து 24 1909, இறப்பு: சூலை 24 1998), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 30 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1909 பிறப்புகள்
பகுப்பு:1998 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மச்சமுனி

**மச்சமுனி** (*Machamuni*) காகபுசுண்டரின் சீடராவார். சிவபெருமான் ”கௌலஞானத்தை” உமாதேவியாருக்கு உபதேசிக்கும் பொது இடையில் அவர் தூங்கி விட்டாராம். ஆனால் ஆரம்பத்தில் இருந்து இறுதி வரையில் கேட்டுக் கொண்டிருந்த மீன் ஒன்று, மீதி ஞானத்தை தெரிந்து கொள்ள பூமியில் பிறந்ததாகவும் அதுவே மச்ச முனி என்கிற வரலாறு கூறப்படுகிறது. இவரின் குருபூஜை (பிறந்த திருநாள்) **புரட்டாசி மாதம் வளர்பிறை பஞ்சமி திதி** அன்று, அதாவது பிள்ளையார் சதுர்த்திக்கு மறுநாள் ஆகும். 

## நூல்கள்
*மச்சமுனி சூத்திரம் 21
*மச்சமுனி தூல சூக்கும காரண ஞானம் 30
*மச்சமுனி பெரு நூல் காவியம் 800
*மச்சமுனி வைத்தியம் 800
*மச்சமுனி கடைக் காண்டம் 800
*மச்சமுனி சரக்கு வைப்பு 800
*மச்சமுனி திராவகம் 800
*மச்சமுனி ஞான தீட்சை 50
*மச்சமுனி தண்டகம் 100
*மச்சமுனி தீட்சா விதி 100
*மச்சமுனி முப்பு தீட்சை 80
*மச்சமுனி குறு நூல் 800
*மச்சமுனி ஞானம் 800
*மச்சமுனி வேதாந்தம் 800
*மச்சமுனி திருமந்திரம் 800
*மச்சமுனி யோகம் 800
*மச்சமுனி வகாரம் 800
*மச்சமுனி நிகண்டு 400
*மச்சமுனி கலை ஞானம் 800
*மாயாஜால காண்டம்

## சமாதி
மச்சமுனி, மச்சேந்திர நாதர், மச்சேந்திரா என்னும் பெயர்களால் அழைக்கப்படும் மச்சமுனி சித்தர் ஜீவ சமாதி அடைந்தது திருப்பரங்குன்றம் மலையில்தான். இவர் சமாதி குறித்து முரணான கருத்துக்கள் சொல்லப் படுகின்றன. திருப்பரங்குன்றத்தில் சாமாதியடைந்ததாக ஒரு குறிப்பும், மற்றயது திருவானைக்காவில் சமாதியடைந்ததாகவும் கூறப் படுகின்றது.

## மேற்கோள்கள்


பகுப்பு:சித்தர்கள்
புலஸ்தியர்

**புலஸ்தியர்** கமலமுனியின் பேரன் என்றும், அகத்தியருக்கு பிரியமான சீடன் என்றும், சிவராஜ யோகியான இவர் திருமந்திர உபதேசம் பெற்றவர் என்றும் போகர் தனது போகர் 7000 என்னும் நூலில் சொல்லியிருக்கிறார். திரணபிந்துவின் மகள் ஆவிருப்பு என்பவளை இவர் மணந்ததாகவும், இவருக்கு விசித்திர வாசு என்று ஒருமகன் பிறந்ததாகவும் சொல்லப்படுகிறது.

"உருவான புலஸ்தியரின் மார்
க்கம் கேளு

ஓகோகோ நாதர்கள் அறிந்ததில்லை

கருவான தேவரிஷி தன் வரத்தால்

கமலமுனி தன் வயிற்றில் பிறந்த பேரன்

திருவான அகத்தியருக் உகந்த சீடன்

தீர்க்கமுள்ள சிவராஜ புனித யோகன்

பருவான திருமந்திர உபதேசந்தான்

பாருலகில் புலஸ்தியர் என்றறைய லாமே".- **போகர் 7000**

## நூல்கள்
*வைத்தியவாதம்
*வாத சூத்திரம்
*வழலைச் சுருக்கம்
*ஞான வாத சூத்திரம்
*வைத்தியம்
*கற்ப சூத்திரம்
## சமாதி
பொதிகை மலைச் சாரலில் உள்ள பாபநாசம் என்னும் இடத்தில் சமாதியடைந்த இவர், தேரையாருக்கு உபதேசம் செய்ய வெளியே வந்து, அவருக்கு போதித்து விட்டு இரண்டாவது முறையாக ஆவுடையார் கோவிலில் சமாதியடைந்தார் என்று சொல்லப்படுகிறது.

**குறிப்பு**:இவர் பத்து பிரசாபதிகளில் ஒருவராகவும் கூறப்படுகிறார்.

## இராமாயண காவியத்தில்
பிரம்மா தன் மனதால் நினைத்த போது தோன்றிய புதல்வர்களில் புலஸ்தியரும் ஒருவர். ஏழு முனிவர்களில்  ஒருவரும், பத்து பிரஜாபதிகளில் ஒருவரான புலஸ்திய முனிவரின் மகனான விஸ்ரவ முனிவரின் முதல் மனைவி, ரிஷி குமாரிக்கு பிறந்தவரே குபேரன் ஆவார். விஸ்ரவ முனிவருக்கும் -  அரக்கர் குல தலைவர் சுமாலியின் மகள் கைகேசிக்கும் பிறந்தவர்களே இராவணன், கும்பகர்ணன், வீடணன் மற்றும் சூர்ப்பனகை ஆவார்.

## மேற்கோள்கள்

* Buck, William. Ramayana. Berkeley: University of California Press, 1976.
* Dowson, John (1820–1881). A classical dictionary of Hindu mythology and religion, geography, history, and literature. London: Trübner, 1879 [Reprint, London: Routledge, 1979]. This book is in the public domain (and no copyright notice appears in the latest edition).

 

பகுப்பு:இராமாயணக் கதைமாந்தர்கள்
பகுப்பு:சித்தர்கள்
பகுப்பு:பிரம்ம குமாரர்கள்
பகுப்பு:சப்த ரிசிகள்
மாநகராட்சி

**மாநகராட்சி ** (municipal corporation) ஒரு மாநகரம் அல்லது பெருநகர் பகுதியினை உள்ளாட்சி அமைப்பாகும். இந்தியாவில் பத்து இலட்சத்திற்கும் கூடுதலான மக்கள்தொகை கொண்ட நகராட்சிகள் **மாநகராட்சி** தகுதி பெறுகின்றன. இவற்றிற்கு மாநில அல்லது மாகாண அரசுகள் தனியான சட்டங்கள் மூலம் தன்னாட்சி அதிகாரம் கொடுக்கின்றன.

இத்தகைய பெயரிடல் ஐக்கிய இராச்சியத்தில் தோன்றினாலும், இலண்டன் மாநகராட்சியைத் தவிர்த்து, அங்கு பரவலாக பயன்படுத்தப்படுவதில்லை. இருப்பினும் முந்தைய பிரித்தானிய காலனிகளிலும் இந்தியாவிலும் இந்தக் கருத்து கொள்கையளவில் மாநகர உள்ளாட்சி நிர்வாகத்தின் மையமாக உள்ளது.

## இந்தியா

இந்தியாவில் இரண்டு இலட்சத்திற்கும் கூடுதலான மக்கள்தொகை கொண்ட நகராட்சிகள் மாநில அரசுகளால் ஆய்வு செய்யப்பட்டு தனி சட்டம் மூலம் **மாநகராட்சி** நிலை பெறுகின்றன. இதன்மூலம் இந்த மாநகராட்சிகள் நேரடியாக மாநில அரசுடன் தொடர்பு கொள்கின்றன. இந்தியாவின் மிகப்பெரும் மாநகராட்சியாக மும்பை விளங்குகிறது. அடுத்த நிலைகளில் முறையே தில்லி, கொல்கத்தா, பெங்களூரு, சென்னை
ஆகியன உள்ளன.

மாநகரம் பல வார்டுகளாகப் பிரிக்கப்பட்டு உள்ளாட்சித் தேர்தலில் அங்கத்தினர்கள் தேர்ந்தெடுக்கப்படுகின்றனர். மாநகராட்சி அங்கத்தினர்கள் தங்களுக்குள் மேயர் மற்றும் துணை மேயரை தேர்ந்தெடுத்துக் கொள்கின்றனர். மாநகராட்சியின் நிர்வாகப் பொறுப்புகளை மேலாண்மை செய்ய இந்திய ஆட்சிப் பணியை சேர்ந்த **மாநகராட்சி ஆணையர்** மாநில அரசால் நியமிக்கப்படுகிறார். இவர் மாநகராட்சி ஊழியர்களை மேற்பார்வையிடுவதுடன் மாநகராட்சி எடுக்கும் முடிவுகளை செயலாற்றும் பொறுப்பை உடையவராகிறார். ஆண்டின் நிதிநிலை அறிக்கையையும் தயாரிக்கிறார்.

ஓர் நகரின் மாநகராட்சி சாலைகள் பராமரிப்பு, பொதுப் போக்குவரத்து, குடிநீர் வழங்கல், பிறப்பு/இறப்பு பதிவு, கழிவுகள் அகற்றல் ஆகிய பொறுப்புகளை ஏற்றுள்ளது. மேலும் சில மாநகராட்சிகள் பொதுமக்கள் பாதுகாப்பிற்கான தீயணைப்பு மற்றும் முதலுதவி வண்டி சேவைகளை வழங்குகின்றன.பூங்காக்கள் மற்றும் கட்டிடங்களையும் பராமரிக்கின்றன. இவற்றிற்கான நிதி வருவாய் சொத்து வரி, மனமகிழ்வு வரி, ஆக்ட்ராய் என்னும் நுழைவு வரி (பல மாநகராட்சிகளில் கைவிடப்பட்டு வருகிறது) மூலமும் பயன்படுத்தும் சேவைகளுக்கான கட்டணங்கள் மூலமும் பெறப்படுகிறது.

## மேற்கோள்கள்


*
பகுப்பு:நிர்வாக அலகுகள்
பகுப்பு:இந்திய நிர்வாக அலகுகள்
பகுப்பு:தமிழ்நாடு உள்ளாட்சி அமைப்புகள்
ஜெஃப் கிரிஃபின்

**ஜியோப் கிரிபின்** (*Geoff Griffin*, பிறப்பு: சூன் 12 1939, இறப்பு: நவம்பர் 16 2006), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 42 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:2006 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
டிரெவோர் கொடாட்

**டிரெவோர் கொடாட்** (*Trevor Goddard*, பிறப்பு: ஆகத்து 1 1931), தென்னாப்பிரிக்க அணியின் துடுப்பாட்டக்காரர். இவர் 41 தேர்வுத் துடுப்பாட்டப் போட்டிகளிலும் , 179 முதல்தர துடுப்பாட்டப் போட்டிகளிலும் கலந்து கொண்டுள்ளார். 1955 - 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1931 பிறப்புகள்
பகுப்பு:2016 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜார்ஜ் கிளோவர்

**ஜார்ஜ் கிளோவர்** (*George Glover*, பிறப்பு: மே 13 1870, இறப்பு: நவம்பர் 15 1938), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 16 முதல்தர துடுப்பாட்டப் போட்டிகளிலும் கலந்து கொண்டுள்ளார். 1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1870 பிறப்புகள்
பகுப்பு:1938 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
முகமது ஹபிபுல்லா

நவாப் கான் பகதூர் சர் **முகமது ஹபிபுல்லா** (பி. செப்டம்பர் 22, 1869 - இ. மே 16, 1948) ஒரு இந்திய அரசியல்வாதி மற்றும் ஆட்சியாளர். சென்னை மாகாண ஆளுனரின் நிருவாகக் குழு உறுப்பினராகவும் திருவாங்கூர் சமஸ்தானத்தின் திவானாகவும் பணியாற்றியவர்.

## ஆரம்பகால வாழ்க்கை
ஹபிபுல்லா சென்னையில் அன்சுக் உசைன் கான் சாகிப் என்பவரின் மகனாகப் பிறந்தார். அவரது குடும்பத்தினர் ஆற்காடு நவாப்பின் நெருங்கிய உறவினர்கள். சைதாப்பேட்டையிலுள்ள சிலா உயர்நிலைப் பள்ளியில் படித்து பின்பு சட்டக் கல்வியும் கற்றார். ஜூலை 1888 இல் வேலூரில் சட்டத் தொழில் செய்யத் தொடங்கினார்.

## அரசியல் வாழ்க்கை
உள்ளாட்சி வாரிய அரசியலில் ஈடுபட்ட ஹபிபுல்லா 1895 இல் வேலூர் நகராட்சியின் அரசு சாரா மதிப்புறு தலைவராகத் தேர்ந்தெடுக்கப்பட்டார். செப்டம்பர் 1901 இல் நகராட்சியின் அரசு சார் செயலாளராகத் தேந்தெடுக்கப்பட்டபின் தன் சட்டத் தொழிலைத் துறந்தார். 1905 இல் நகராட்சியின் தலைவராகத் தேர்ந்தெடுக்கப்பட்டு அடுத்த பதினான்கு ஆண்டுகள் அப்பதவியில் தொடர்ந்தார். ஜூலை 1919 - ஜனவரி 1920 காலகட்டத்தில் விடுப்பில் சென்றிருந்த பெருங்காவூர் ராஜகோபாலாச்சாரிக்கு பதிலாக சென்னை மாகாண ஆளுனரின் நிருவாகக் குழுவில் உறுப்பினராகப் பணியாற்றினார்.

1919இல் உலக நாடுகள் சங்கத்தின் முதல் கூட்டத்தில் இந்தியாவின் பிரதிநிதிகளுள் ஒருவராகக் கலந்து கொண்டார். 1920-24 காலகட்டத்தில் சென்னை மாகாண ஆளுனரின் நிருவாகக் குழுவில் வருவாய்த் துறை உறுப்பினராகப் பணியாற்றினார். 1925-30 காலகட்டத்தில் இந்திய அரசபிரதிநிதியின் (வைசுராய்) நிருவாகக் குழுவில் கல்வித் துறை உறுப்பினராகப் பதவி வகித்தார். 1926-27 இல் தென்னாப்பிரிக்காவுக்குச் சென்ற இந்தியத் தூதுக் குழுவில் இடம் பெற்றிருந்தார்.

### திருவாங்கூர் திவான்
ஹபிபுல்லா மார்ச் 15, 1934 அன்று திருவாங்கூர் சமஸ்தானத்தின் திவானாக மன்னர் சித்திரைத் திருநாள் பலராம வர்மாவால் நியமிக்கப்பட்டார். அடுத்த இரு ஆண்டுகளுக்கு அப்பதவியை வகித்தார். தனது பதவி காலத்தில் சமஸ்தானத்தில் பல சீர்திருத்தங்களைக் கொண்டு வந்தார். பதவியேற்ற உடன் வகுப்புவாரி பிரதிநிதித்துவம் குறித்து ஆராய குழு ஒன்றை அமைத்தார். ஈழவர், கிறித்தவர் மற்றும் இசுலாமியருக்கு தனியே வகுப்புவாரி பிரதிநிதித்துவம் அளிக்க முடிவு செய்தார். ஆனால் நாயர்களின் எதிர்ப்பால் அத்திட்டம் கைவிடப்பட்டது. அரசு வேலைகளில் தாழ்த்தபப்ட்ட துறையினருக்கு இட ஒதுக்கீடு வழங்கினார். சமஸ்தானத்தின் படைகளின் அமைப்பை சீர்திருத்தி, நாயரல்லாதோர் அதில் சேரவும் வழி வகுத்தார். 1936 ஆம் ஆண்டு அவரது பதவிக்காலம் முடிவுக்கு வந்த பின்னர் சி. பி. ராமசுவாமி ஐயர் திவானாகப் பொறுப்பேற்றார்.

## பிற தகவல்கள்
1905ம் ஆண்டு ஹபிபுல்லாவுக்கு “கான் பகதூர்” பட்டம் வழங்கப்பட்டது. பிரித்தானியப் பேரரசின் சி ஐ ஈ, கே சி ஐ ஈ போன்ற பட்டங்களும் அவருக்கு வழங்கப்பட்டன. 1935 இல் மன்னர் சித்திரைத் திருநாள் இவருக்கு “நவாப்” பட்டத்தை வழங்கி சிறப்பித்தார். இவரின் மனைவி பெயர் சதனுஸ்சா பேகம். ஹபிபுல்லா மே 16, 1948 அன்று மரணமடைந்தார். சென்னை டி. நகரில் உள்ள ஹபிபுல்லா சாலை இவரது நினைவாகப் பெயரிடப்பட்டதாகும்.

## குறிப்புகள்

## மேற்கோள்கள்
* 

முகமது ஹபிபுல்லா

பகுப்பு:1869 பிறப்புகள்
பகுப்பு:1948 இறப்புகள்
பகுப்பு:இந்திய முஸ்லிம்கள்
பகுப்பு:கான் பகதூர் பட்டம் பெற்றவர்கள்
ராபர்ட் கிளீசன்

**ராபர்ட் கிளீசன்** (*Robert Gleeson*, பிறப்பு: திசம்பர் 6 1873, இறப்பு: செப்டம்பர் 27 1919), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஒன்பது முதல்தர துடுப்பாட்டப் போட்டிகளிலும் கலந்து கொண்டுள்ளார். 1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1919 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
டென்னிஸ் கேம்சி

**டென்னிஸ் கேம்சி** (*Dennis Gamsy*, பிறப்பு: பிப்ரவரி 17 1940), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 93 முதல்தர துடுப்பாட்டப் போட்டிகளிலும் கலந்து கொண்டுள்ளார். 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கென் ஃபன்ஸ்டன்

**கென் ஃபன்ஸ்டன்** (*Ken Funston*, பிறப்பு: திசம்பர் 3 1925, இறப்பு: ஏப்ரல் 15 2005), தென்னாப்பிரிக்க அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும் , 85 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 -1958 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1925 பிறப்புகள்
பகுப்பு:2005 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
எல்ஃப் ஹோல்

**எல்ஃப் ஹோல்** (*Alf Hall*, பிறப்பு: சனவரி 23 1896, இறப்பு: சனவரி 1 1964), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 46 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 -1931 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1896 பிறப்புகள்
பகுப்பு:1964 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பிண்ணாக்கீசர்

thumb|பிண்ணாக்கீசர்
**பிண்ணாக்கீசர்‌** அல்லது **புண்ணாக்கீசர்** அல்லது **புண்ணாக்கு சித்தர்** தமிழ் சைவ கலாச்சாரத்தில் உள்ள 18 சித்தர்களில் ஒருவர். இவருக்கு இரட்டை நாக்கு, அதாவது பிளவு பட்ட நாக்கை உடையவர் இதனால் *பிண்ணாக்கீசர்‌* என அழைக்கப்பட்டார். இடையர் குலத்தில் பிறந்த இவர் சிறந்த தமிழ்ப் புலமை பெற்றவர் என்றும், கர்நாடகத்தில் இருந்தவர் என்றும் போகர் சொல்கிறார். பாம்பாட்டிச் சித்தருக்கு சீடராக இருந்த இவருக்கு, மச்சமுனி சீடராக இருந்ததாக சொல்லப் படுகிறது.

பொதுவாக, அவர் அங்குள்ள அவரது சென்னிமலை தவபீடத்தின் ஊர்பெயரால் **சென்னிமலை சித்தர்** என்றும் அழைக்கப்படுகிறார்.

இவர்‌ பாம்பாட்டி சித்தரின்‌ சீடர்‌. இவர்‌ நாக்கு இரண்டாகப்‌ பிளவுபட்டிருந்ததால்‌ *பிண்ணாக்கீசர்‌* என்று அழைக்கப்ட்டார்‌. சிவகிரி என்று சிறப்பிக்கப்படும்‌ சென்னிமலை மீது ஒரு குகையில்‌ வாழ்ந்திருக்கிறார்‌. சென்னிமலை மீது நீண்ட காலம்‌ தவமியற்றி அங்கேயே ஜீவ சமாதியும்‌ கூடியிருக்கிறார்‌. அதனால்‌ சென்னிமலை சித்தர்‌ என்ற பெயரையும்‌ கொண்டிருக்கிறார்‌.

## தவபீடம்
இந்த சித்தர் சென்னிமலை உச்சியில் சமாதி பூண்டு கோயில் கொண்டுள்ளார். அந்தக் கோவில் வேல்கள் நிறைந்த வேல் கோட்டமாகக் காட்சியளிக்கிறது. அந்த வேல் கோட்டத்தின் அருகே மிகப் பழமையான குகை ஒன்றும்‌ உள்ளது. அதன்‌ அருகில்‌ சரவணமாமுனிவர்‌ என்ற வேறு ஒரு சித்தர்‌ சமாதியும்‌ உள்ளது.

## நூல்கள்
*மெய்ஞானம் 
*ஞானப்பால் 
*முப்பூச் சுண்ணச் செயநீர்

## ஜீவ சமாதி
இவர் கேரளத்திலுள்ள நங்குனாசேரி என்னுமிடத்தில் சமாதியடைந்ததாக சொல்லப்படுகிறது.

## மூலம்
# சித்தர்கள் வாழ்க்கை, பி.என்.பரசுராமன், விகடன் பிரசுரம்.

பகுப்பு:சித்தர்கள்
ஜார்ஜ் ஃபுல்லர்ட்டன்

**ஜார்ஜ் ஃபுல்லர்ட்டன்** (*George Fullerton*, பிறப்பு: திசம்பர் 8 1922, இறப்பு: நவம்பர் 19 2002), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 63 முதல்தர துடுப்பாட்டப் போட்டிகளிலும் கலந்து கொண்டுள்ளார். 1947 -1951 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1922 பிறப்புகள்
பகுப்பு:2002 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கிளென் ஹோல்

**கிலன் ஹோல்** (*Glen Hall*, பிறப்பு: மே 24 1938, இறப்பு: சூன் 26 1987), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1938 பிறப்புகள்
பகுப்பு:1987 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஏர்னஸ்ட் ஹொலிவில்

**ஏர்னஸ்ட் ஹொலிவில் ** (*Ernest Halliwell*, பிறப்பு: செப்டம்பர் 7 1864, இறப்பு: அக்டோபர் 2 1919), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும் , 60 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1902 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1864 பிறப்புகள்
பகுப்பு:1919 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
அன்ரூ ஹோல்

**அன்ரூ ஹோல்** (*Andrew Hall*, பிறப்பு: சூலை 31 1975), தென்னாப்பிரிக்க அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும் , 88 ஒருநாள் பன்னாட்டுத் துடுப்பாட்டப் போட்டிகளிலும் 226 முதல்தர துடுப்பாட்டப் போட்டிகளிலும், 308 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2002 -2007 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999 -2007 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பாம் ஜுமேரா

**பாம் ஜுமேரா** என்பது ஐக்கிய அரபு அமீரகத்தில் உள்ள துபாய் நகரத்தில் உருவாக்கிய ஒரு செயற்கை தீவு. இது மூன்று வகை பாம் தீவுகளுள் ஒன்று. மற்ற இரண்டு பாம் தீவுகளுடன் (பாம் ஜெபல் அலி, பாம் டெய்ரா ) ஒப்பிடும் போது இந்த பாம் ஜுமேரா தீவு மிகச்சிறியதும் மற்ற தீவுகளுக்கு மூலமானதும் ஆகும்.

## கட்டுமானம்
பால்ம் ஜுமேரா தீவின் கட்டுமானம் 2001 ம் ஆண்டு தொடங்கியது. இத்தீவை 94.000.000 m3 மணலையும் ஏழு மில்லியன் டன் பாறைகளையும் கொண்டு உருவாக்கினார்கள். ஏறத்தாழ 40,000 தொழிலாளர்களைக் கொண்டு இத்தீவைக் கட்டமைத்தார்கள். இத்தொழிலாளர்களில் பெரும்பான்மையினர் தெற்கு ஆசியாவிலிருந்து வந்தவர்கள். 

## ஒளிப்படங்கள்


Image:ThePalmCrescent.jpg|20 நவம்பர், 2009 ல்
Image:Palm Jumeirah's Fronds on 1 May 2007 Pict 1.jpg|1 மே 2007 இல் பாம் ஜுமேரா தீவு
Image:Palm Jumeirah on 1 May 2007 Pict 1.jpg| 1 மே 2007 இல் பாம் ஜுமேரா தீவின் வான்வழிக் காட்சி
Image:Palm Jumeirah on 1 May 2007 Pict 2.jpg|1 மே 2007 இல் பாம் ஜுமேரா தீவின் வான்வழிக் காட்சி


## இவற்றையும் பார்க்கவும்

* பாம் தீவுகள்
* புர்ஜ் கலிஃபா
* பூர்ஜ் அல் அராப்

பகுப்பு:துபாய்
பகுப்பு:செயற்கைத் தீவுகள்
பிலிப் ஹான்ஸ்

**பிலிப் ஹான்ஸ்** (*Philip Hands*, பிறப்பு: மார்ச்சு 18 1890, இறப்பு: ஏப்ரல் 27 1951), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டியிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 -1927 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1890 பிறப்புகள்
பகுப்பு:1951 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ரெஜினால்ட் ஹான்ஸ்

**ரெஜினால்ட் ஹான்ஸ்** (*Reginald Hands*, பிறப்பு: சூலை 26 1888, இறப்பு: ஏப்ரல் 20 1918), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1888 பிறப்புகள்
பகுப்பு:1918 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மெசொபொத்தேமியக் கலை

**மெசொபொத்தேமியக் கலை** என்பது மிகப் பழைய காலத்திலேயே இயூபிரிட்டீசு, டைகிரிசு ஆகிய ஆறுகளின் அருகில் செழித்திருந்த மெசொபொத்தேமிய நாகரிகக் காலத்தைச் சேர்ந்த கலையைக் குறிக்கும். கிமு 10 ஆவது ஆயிரவாண்டுக் காலத்தில், வேட்டையாடுதல், உணவுசேகரித்தல் நிலையில் வாழ்ந்த சமூகத்தினர் தொடக்கம், வெண்கலக் காலத்தில் செழித்தோங்கிய சுமேரிய, அக்காடிய, பபிலோனிய நாகரிகத்தினர் வரை உருவாக்கிய கலைப்பொருட்கள் தொடர்பான சான்றுகள் இப்பகுதிகளில் நிகழ்த்தப்பட்ட தொல்லியல் ஆய்வுகள் மூலம் கிடைத்துள்ளன. அவற்றை அடுத்து இரும்புக் காலத்தில் செழித்திருந்த புது-அசிரிய, புது-பபிலோனியப் பேரரசுகளின் காலத்திலும் கலைகள் செழித்து வளர்ந்தமைக்கான சான்றுகள் உள்ளன. உலக நாகரிகத்தின் தொட்டில் எனப் பரவலாகக் கருதப்படும் மெசொப்பொத்தேமியா உலகுக்கு எழுத்து முறையை வழங்கியது உட்படப் பண்பாட்டு வளர்ச்சியில் குறிப்பிடத்தக்க பங்களிப்பைச் செய்துள்ளது.

## இவற்றையும் பார்க்கவும்
* கலை வரலாறு

பகுப்பு:கலை வரலாறு
மார்ட்டின் ஹேன்லி

**மார்ட்டின் ஹேன்லி** (*Martin Hanley*, பிறப்பு: நவம்பர் 10 1918, இறப்பு: சூன் 2 2000), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 33 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1918 பிறப்புகள்
பகுப்பு:2000 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பால் ஹாரிஸ்

**பால் ஹாரிஸ்** (*Paul Harris*, பிறப்பு: நவம்பர் 2 1978), தென்னாப்பிரிக்க அணியின் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும் , மூன்று ஒருநாள் பன்னாட்டுத் துடுப்பாட்டப் போட்டிகளிலும் 112 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2007 -2011 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், [	2008 ல் [ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பாஷாணம்

பாசாணங்கள் என்பவை கடுமையான தன்மை உடைய மூலகங்கள். அவை இரண்டு வகைப்படும்.
#சிலை செய்ய பயன்படுபவை.
#மருத்துவத்திற்கு பயன்படுபவை.

## ஐந்து பாசாணங்கள்

*சிலை செய்வதற்கு பயன் படும் சிறப்பான ஐந்து பாசாணங்கள். (ரோம ரிசி மருத்துவ வாகடம்)
#அபிரகப் பாசாணம்.
#கற் பாசாணம்.
#சூதப் பாசாணம்.
#துத்தப் பாசாணம்.
#சீலைப் பாசாணம்.

## ஒன்பது பாசாணங்கள்
### போகர்
*போகர் கூறும் ஒன்பது பாசாணங்கள்.

:"பாங்கான பாடாணம் ஒன்பதினும்

:பரிவான விபரம்தான் சொல்லக் கேளு

:கௌரி கெந்திச்சீலைமால் தேவி

:கொடு வீரம்கச்சால் வெள்ளை

:பகர்கின்ற தொட்டினொடு சூதம்சங்கு

:பூரணமாய் நிறைந்த சிவசக்தி

:நலமான மனோம்மணி கடாட்சதாலே

:நண்ணிநீ ஒன்பதையும் கட்டுகட்டு" **-போகர்**

:கலியுக மக்கள் பிழைத்திருப்பதற்காக மனோன்மணி அம்மனின் அனுக்கிரகத்தால் ஒன்பது வகையான பாசாணங்களைக் கொண்டு பழனி முருகன் விக்கிரகம் செய்ததாகக் கூறுகிறார் போகர்.

### புலிப்பாணி
*போகரின் சீடர் புலிப்பாணியும் போகர் சிலை செய்ததை கூறுகிறார்.

:"பாரப்பா மலையதுவின் உச்சியிலே

:பாங்கான போகருட சமாதியருகே

:கட்டான பாடாணவகை எட்டுடனொன்று

:காணவே சேர்த்துவார்த்த சிலைதானும்

:நண்ணவே பிரதிட்டைதான் செய்து

:நவிலுவேன் பூசைசோ டசமுஞ்செய்ய

:ஆற்றினேன் பூசைவிதிகள் தானும்

:ஆரப்பா அறிவார்க ளாருமில்லை". - புலிப்பாணி

:;அந்த 9 பாஷாணங்கள்
#கௌரிப் பாசாணம்
#கெந்தகப் பாசாணம்
#சீலைப் பாசாணம்
#வீரப் பாசாணம்
#கச்சாலப் பாசாணம்
#வெள்ளைப் பாசாணம்
#தொட்டிப் பாசாணம்
#சூதப் பாசாணம்
#சங்குப் பாசாணம்

பகுப்பு:சித்தரியல்
கிளைவ் ஹால்ஸ்

**கிளைவ் ஹால்ஸ்** (*Clive Halse*, பிறப்பு: பிப்ரவரி 28 1935, இறப்பு: மே 28 2002), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும் , 35 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1935 பிறப்புகள்
பகுப்பு:2002 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
என்டிடிவி

**என்டிடிவி** (NDTV: New Delhi Television) (, ) என்பது ஒரு இந்திய வர்த்தக தொலைக்காட்சி பிணைய ஒளிபரப்பு நிறுவனம் ஆகும். இது 1988 இல் பிரணாய் ராய் மற்றும் அவரது மனைவி ராதிகா ராய் ஆகியோரால் தொடங்கப்பட்டது. 

## என்டிடிவி குழு சேனல்கள்

* என்டிடிவி 24x7 - ஆங்கில செய்தி சேனல்.
* என்டிடிவி இந்தியா - இந்தி செய்தி சேனல்.
* என்டிடிவி பிராஃபிட் - வணிக செய்தி சேனல்.
* என்டிடிவி குட் டைம்ஸ் - வாழ்க்கை தடம்; என்டிடிவி குழுமம் மற்றும் யுனைடெட் ப்ரூவரிஸ் குரூப்பின் இடையே கூட்டு தொழில்
* என்டிடிவி இந்து - ஆங்கிலம்

**சர்வதேச அளவில்**

* ஏடிஎன் என்டிடிவி 24x7
* என்டிடிவி - வோல்டுவைடு
## மேற்கோள்கள்

பகுப்பு:இந்தியத் தொலைக்காட்சி நிறுவனங்கள்
புதிய தரிசனம் (இதழ்)

**புதிய தரிசனம்** இலங்கை, வடமாகாணம், கரவெட்டியிலிருந்து 2004ம் ஆண்டு முதல் வெளிவரும் ஒரு பல்துறை கலை இலக்கிய இதழாகும். சஞ்சிகை ஒன்றின் விலை 20 ரூபாய். முதல் இதழ் 52 பக்கங்களில் வெளிவந்தது.
## பணிக்கூற்று
கலை இலக்கிய சமூக அறிவியல் சஞ்சிகை
## ஆசிரியர்
* த. அஜந்தகுமார்
#### குழு
* சீ.சிவகுமார்
* பா.செந்தூரன்
* ஏ.ஐந்தரதாசன்
* சீ.திருசெந்தூரன்
#### கௌரவ ஆசிரியர்
* இரா அகிலன்
## தொடர்பு முகவரி
ஆசிரியர், புதிய தரிசனம், வதிரி, கரவெட்டி
## உள்ளடக்கம்
துணுக்குகள், கவிதைகள், நகைச்சுவைப் பகுதி, கவிதைப் போட்டி, பொது அறிவுத்துளிகள், விளையாட்டுச் செய்திகள், குறுக்கெழுத்துப் போட்டி, கட்டுரைகள் போன்ற பல்சுவை அம்சங்கள் இடம்பெற்றிருந்தன.
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
ஹைஜீனஸ் (திருத்தந்தை)

**ஹைஜீனஸ்** (*Hyginus*) என்பவர் உரோமை ஆயரும் கத்தோலிக்க திருச்சபையின் ஒன்பதாம் திருத்தந்தையும் ஆவார். இவர் ஒரு புனிதராகவும் போற்றப்பெறுகிறார். இவர் கிபி 138இலிருந்து 142 அல்லது 149 வரை ஆட்சிசெய்தார் என்று வத்திக்கானில் இருந்து வெளியாகின்ற "திருத்தந்தை ஆண்டுக் குறிப்பேடு" (Annuario Pontificio) என்னும் அதிகாரப்பூர்வ நூலின் 2008ஆம் ஆண்டுப் பதிப்பு கூறுகிறது. உரோமை நகரில் மன்னர் ஹேட்ரியன் என்பவருக்கு நினைவுக் கூடம் (Castel Sant'Angelo) எழுப்பப்பட்ட காலத்தில் இவர் திருத்தந்தையாக இருந்தார்.

*ஹைஜீனஸ் (; ) என்னும் பெயர் கிரேக்கத்தில் "நலமானவர்" என்னும் பொருள்தரும்.

## வாழ்க்கைக் குறிப்புகள்

திருத்தந்தை ஹைஜீனஸ் கிரேக்க நாட்டில் ஏதென்சு நகரில் பிறந்தார் எனத் தெரிகிறது. இவர் ஒரு மெய்யியல் வல்லுநராக அல்லது மெய்யியல் வல்லுநர் ஒருவரின் மகனாக இருந்தார். "திருத்தந்தையர் நூல்" (Liber Pontificalis) என்னும் பண்டைய ஏட்டின்படி, ஹைஜீனஸ் குருப்பட்டத்தின் படிகளாக "கீழ்நிலைப் படிகள்" (minor orders) என்னும் சடங்குகளை ஏற்படுத்தினார். அதுபோலவே திருத்தொண்டர், துணைத் திருத்தொண்டர் என்னும் பட்டங்களை ஏற்படுத்தி அவற்றைக் குருத்துவப் பட்டத்திலிருந்து வேறுபடுத்தினார்.

இவர் ஆட்சிக்காலத்தில் "ஞானக்கொள்கை" (Gnosticism) என்னும் கோட்பாடு வாலண்டைன் மற்றும் சேர்தோ என்பவர்களால் உரோமையில் பரவியது என்றும் பண்டைக்கால கிறித்தவ அறிஞர் புனித இரனேயு குறிப்பிடுகிறார். சேர்தோ தன் தவற்றை ஏற்று மனம் திரும்பினார் என்றும், பின்னர் மீண்டும் தவறான கொள்கைகளைப் பரப்பியதால் சபை விலக்கம் செய்யப்பட்டார் என்றும் புனித இரனேயு கூறுகிறார். பண்டைய மரபுப்படி, திருத்தந்தை ஹைஜீனஸ் அந்தொனீனோ பீயோ என்னும் மன்னரின் காலத்தில் கிறித்தவ நம்பிக்கையின் பொருட்டு கொல்லப்பட்டு மறைச்சாட்சியாக உயிர்நீத்தார். வத்திக்கானில் புனித பேதுருவின் கல்லறை அருகில் இவர் அடக்கம் செய்யப்பட்டார்.

## பணிகள்

திருமுழுக்குப் பெறுவோரின் ஆன்ம நலனைக் காக்கும் பொறுப்பை ஆற்றிட ஞானப் பெற்றோர் அச்சடங்கில் கலந்துகொள்வர் என்னும் பழக்கத்தை இவர் தொடங்கி வைத்தார்.

இவருடைய திருநாள் சனவர் 11ஆம் நாள் கொண்டாடப்படுகிறது. இவர் எழுதியதாகக் கருதப்படும் மூன்று கடிதங்கள் கிடைத்துள்ளன.

## ஆதாரங்கள்

## வெளி இணைப்புகள்
* கத்தோலிக்க கலைக்களஞ்சியம், தொகுதி VII. நியூயார்க் 1910, Robert Appleton Company.
* Louis Duchesne, (ed.) *Liber Pontificalis*, I, 131;
* Adolf von Harnack, *Geschichte der altchristl. Literatur, II: Die Chronologie*, I, Leipzig 1897 பக்கங்கள் 144உம் தொடர்ச்சியும்.

பகுப்பு:கிறித்தவப் புனிதர்கள்
பகுப்பு:திருத்தந்தையர்கள்
பகுப்பு:கிரேக்க திருத்தந்தையர்கள்
பகுப்பு:140 இறப்புகள்
படிகள் (இதழ்)

**படிகள்** இலங்கை அநுராதபுத்திலிருந்து 2003ம் ஆண்டு முதல் வெளிவரும் ஒரு கலை, இலக்கிய இரு மாத சிற்றிதழாகும்.

## வெளியீடு
நட்சத்திர நற்பணி மன்றம், அநுராதபுரம்
## தொடர்பு முகவரி
ஆசிரியர், 78B, ஜயந்தி மாவத்தை, அநுராதபுரம் 
## ஆசிரியர்
* எம். வசீம் அக்ரம்
## சஞ்சிகைக்குழு
* எம்.சி. நஜ்முத்தீன்
* ஜே.எம்.எப்.சமான்
* எம்.ஐ.எம். பிர்னாஸ்
* எம். சஹ்ரீன் அஹமட் 
## உள்ளடக்கம்
இவ்விதழில் கவிதைகள், கட்டுரைகள், சிறுகதைகள், துணுக்குகள், வாசகர் கருத்து போன்ற பல்வேறு அம்சங்கள் இடம்பெற்றிருந்தன.
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பனுவல் (இதழ்)

**பனுவல்** இலங்கை கொழும்பு சமூக பண்பாட்டு விசாரணைக்கான கூட்டமைப்பால் ஆண்டுதோறும் வெளியிடப்படும் சஞ்சிகையாகும். இதன் முதல் இதழ் 2003ம் ஆண்டில் வெளிவந்தது. 

## பணிக்கூற்று
சமூக பண்பாட்டு விசாரணை
## வெளியீடு
சமூக பண்பாட்டுக்கான கூட்டமைப்பு, கொழும்பு.
## உள்ளடக்கம்
இவ்விதழில் சமூக பண்பாடு தொடர்பான பல்வேறுபட்ட கட்டுரைகள் இடம்பெற்றிருந்தன. இக்கட்டுரைகளில் பெரும்பாலானவை சிங்கள, ஆங்கில மொழியில் எழுதப்பட்டு தமிழில் மொழிபெயர்க்கப்பட்ட கட்டுரைகளாகும். முதல் இதழ் 156 பக்கங்களில் வெளிவந்துள்ளது.
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:வாழ்வியல் தமிழ் இதழ்கள்
சமாதி

ஒளிபோல் உன்னற்கு அரிய பரஞ்சுடரை உன்னி உன்னி விழுங்கி, தன்னை அறிந்து தலையிருத்தல் சமாதி என்று வரகுணபாண்டியன் செய்த இலிங்க புராணம் குறிப்பிடுகிறது. 

**சமாதி** = சமம் + ஆதி = அதாவது ஆதியும் அந்தமுமாய் சொல்லப்படுகிற இறை நிலைக்கு சமனான ஒன்றுமற்ற அல்லது வெறுமையான மனநிலையில் இருப்பதே சமாதி எனப்படும்.
## திருமந்திரம்
*இதனை திருமூலர் தனது திருமந்திரத்தில் பின் வருமாறு கூறுகிறார்.

சமாதி யமாதியிற் றான்செல்லக் கூடும்
சமாதி யமாதியிற் றானெட்டுச் சித்தி
சமாதி யமாதியிற் றங்கினோர்க் கன்றே
சமாதி யமாதி தலைப்படுந் தானே
* சமாதி என்பது 8 வகைச் சித்திகளில் ஒன்று. சமாதியில் நினைவை நிறுத்தினால் தன்னுடன் உள்ளள இறைநிலை புலப்பபடும். 
சமாதிசெய் வார்க்குத் தகும்பல யோகஞ்
சமாதிகள் வேண்டாம் இறையுடன் னேகிற்
சமாதிதா னில்லை தானவ னாகிற்
சமாதியில் எட்டெட்டுச் சித்தியும் எய்துமே 
* சமாதி என்பது நினைவின்றி இருப்பது அன்று. இறைவனோடு தன்னை ஒன்றுபடுத்துவது சமாதி. இதனால் எட்டு பெருக்கல் எட்டு 64 வகையான சித்திகளைப் பெறலாம்.

## கொங்கணவர்
*கொங்கணவர் தனது **கொங்கணவர் வாதகாவியம்** என்ற நூலில் சமாதி நிலைகளைப் பற்றி விரிவாக விளக்கியிருக்கிறார். ஆறுவகையான சமாதி நிலைகள் இருப்பதாக கொங்கணவர் குறிப்பிடுகிறார். அவை
#தத்துவல்ய சமாதி
#சவிகற்ப சமாதி
#நிருவிகற்ப சமாதி
#அகண்டவிர்த்தி சமாதி
#சஞ்சார சமாதி
#ஆரூட சமாதி
## மேற்கோள்

பகுப்பு:சித்தர் மெய்யியல்
வர்மங்கள்

வர்மம் என்றால் **உயிர் நிலைகளின் ஓட்டம்** என்று பொருள். இதை சித்த மருத்துவத்திற்கும், வர்மக்கலைக்கும் பயன்படுத்தலாம். அகத்தியர் உடம்பிலுள்ள வர்மங்களை பற்றி கூறி இருக்கிறார்.

## தலைப்பகுதி வர்மங்கள் (37)
#திலர்த வர்மம்
#கண்ணாடி கால வர்மம்
#மூர்த்தி கால வர்மம்
#அந்தம் வர்மம்
#தும்மிக் கால வர்மம்
#பின் சுவாதி வர்மம்
#கும்பிடு கால வர்மம்
#நட்சத்திர வர்மம்
#பால வர்மம்
#மேல் கரடி வர்மம்
#முன் சுவாதி வர்மம்
#நெம வர்மம்
#மந்திர கால வர்மம்
#பின் வட்டிக் கால வர்மம்
#காம்பூதி கால வர்மம்
#உள்நாக்கு கால வர்மம்
#ஓட்டு வர்மம்
#சென்னி வர்மம்
#பொய்கைக் கால வர்மம்
#அலவாடி வர்மம்
#மூக்கடைக்கி கால வர்மம்
#கும்பேரிக் கால வர்மம்
#நாசிக் கால வர்மம்
#வெட்டு வர்மம்
#அண்ணாங்கு கால வர்மம்
#உறக்க கால வர்மம்
#கொக்கி வர்மம்
#சங்குதிரி கால வர்மம்
#செவிக்குத்தி கால வர்மம்
#கொம்பு வர்மம்
#சுமைக்கால வர்மம்
#தலைப்பாகை வர்மம்
#பூட்டெல்லு வர்மம்
#மூர்த்தி அடக்க வர்மம்
#பிடரி கால வர்மம்
#பொச்சை வர்மம்
#சரிதி வர்மம்

## நெஞ்சுப் பகுதி வர்மங்கள் (13)
#தள்ளல் நடுக்குழி வர்மம்
#திவளைக் கால வர்மம்
#கைபுஜ மூன்றாவது வரி வர்மம் 
#சுழி ஆடி வர்மம்
#அடப்பக்கால வர்மம்
#முண்டெல்லு வர்மம்
#பெரிய அஸ்தி சுருக்கி வர்மம்
#சிறிய அஸ்தி சுருக்கி வர்மம்
#ஆனந்த வாசு கால வர்மம்
#கதிர் வர்மம்
#கதிர் காம வர்மம்
#கூம்பு வர்மம்
#ஹனுமார் வர்மம்

## உடலின் முன் பகுதி வர்மங்கள் (15)
#உதிர்க் கால வர்மம்
#பள்ளை வர்மம்
#மூத்திர கால வர்மம்
#குத்து வர்மம்
#நேர் வர்மம்
#உறுமி கால வர்மம்
#ஆமென்ற வர்மம்
#தண்டு வர்மம்
#லிங்க வர்மம்
#ஆண்ட கால வர்மம்
#தாலிக வர்மம்
#கல்லடைக் கால வர்மம்
#காக்கடை கால வர்மம்
#புஜ வர்மம்
#விதனு மான் வர்மம்

## முதுகுப் பகுதி வர்மங்கள் (18)
#மேல் சுருக்கி வர்மம்
#கைக்குழி காந்தாரி வர்மம்
#மேல்க்கைப் பூட்டு வர்மம்
#கைச் சிப்பு எலும்பு வர்மம்
#பூணூல் கால வர்மம்
#வெல்லுறுமி தல்லறுமி வர்மம்
#கச்சை வர்மம்
#கூச்ச பிரம்ம வர்மம்
#சங்கு திரி கால வர்மம்
#வலம்புரி இடம்புரி வர்மம்
#மேல் சுருக்கு வர்மம்
#மேலாக கால வர்மம்
#கீழாக கால வர்மம்
#தட்டேல்லு வர்மம்
#மேலஅண்ட வர்மம்
#நாயிருப்பு வர்மம்
#கீழ் அண்ட வர்மம்
#குத்திக் கால வர்மம்

## கைப்பகுதி வர்மங்கள் (17)

#வலம்புரி இடம்புரி வர்மம்
#தல்லை அடக்க வர்மம்
#துதிக்கை வர்மம்
#தட்சணக் கால வர்மம்
#சுழுக்கு வர்மம்
#மூட்டு வர்மம்
#மொளியின் வர்மம்
#கைக்குசத்திட வர்மம்
#உள்ளங்கை வெள்ளை வர்மம்
#தொங்கு சதை வர்மம்
#மணி பந்த வர்மம்
#திண்டோதரி வர்மம்
#நடுக்கவளி வர்மம்
#சுண்டு விரல் கவளி வர்மம்
#மேல் மணிக்கட்டு வர்மம்
#விஷ மணி பந்த வர்மம்
#கவளி வர்மம்

## கால் பகுதி வர்மங்கள் (32)
#வலம்புரி வர்மம்
#முதிர கால வர்மம்
#பத்தக்களை வர்மம்
#ஆமைக்கால வர்மம்
#பக்க வர்மம்
#குழச்சி முடிச்சி வர்மம்
#சிறுவிரல் கவளி வர்மம்
#சிரட்டை வர்மம்
#கால் மூட்டு வர்மம்
#காலக் கண்ணு வர்மம்
#நாய்த் தலை வர்மம்
#குதிரை முக வர்மம்
#கும்பேறி வர்மம்
#கண்ணு வர்மம்
#கோணச்சன்னி வர்மம்
#கால வர்மம்
#தட வர்மம்
#கண் புகழ் வர்மம்
#அனகால வர்மம்
#பூமிக் கால வர்மம்
#இடுப்பு வர்மம்
#கிழிமேக வர்மம்
#இழிப் பிழை வர்மம்
#அணி வர்மம்
#கோச்சு வர்மம்
#முடக்கு வர்மம்
#குளிர்ச்சை வர்மம்
#குசத்திட வர்மம்
#உப்புக் குத்தி வர்மம்
#பாதச் சக்கர வர்மம்
#கீழ் சுழி வர்மம்
#பதக்கல வர்மம்
#முண்டக வர்மம்
இவையே உடலின் முக்கிய வர்மப் புள்ளிகள் என்று குறிப்பிடுகிறார் அகத்தியர்.

பகுப்பு:வர்மக்கலை
பகுப்பு:சித்த மருத்துவம்
தமிழ் மண் (இதழ்)

**தமிழ் மண்  ** 1990 களில் பன்னாட்டு இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் இர. ந. வீரப்பனார் ஆவார்.  இது உலகத் தமிழ்ப் பண்பாட்டு இயக்கத்தின் இலவய ஏடு. உலகத் தமிழர் இணைப்பிற்காக தகவல்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தொடர்பு தமிழ் இதழ்கள்
பகுப்பு:பன்னாட்டு தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
தெளிதமிழ் (இதழ்)

**<u>தெளிதமிழ் திங்களிதழ் உருவான வரலாறு</u>** 

                       நீண்ட நாட்களாக நல்ல தமிழில் இதழ் நடத்த வேண்டும் என்று எண்னியிருந்த எண்ணத்தின் வெளிப்பாடு தெளிதமிழ் திங்களிதழ் வெளி வருவதற்குக் காரணமாயிற்று **முனைவர்** **இரா.திருமுருகனார்** அவர்களால் அமைக்கப்பட்ட புதுவை தமிழன்பர்கள் தமிழ்ப்பணி அறக்கட்டளை சார்பில் முதல் இதழாக "நல்லதமிழ்" எனும் பெயரில் 11.04.1993  இல் புதுவை பேருந்து நிலையத்தில் திருவள்ளுவர் சிலை திறப்பு விழாவின் போது கையெழுத்து ஏடாக அறிமுகபடுத்தப்பட்டு சிதம்பரம் சபாநாயகம் அச்சகத்தில் அச்சிடப்பட்டு 14.04.1993 அன்று மறைமலையடிகள் சாலையில் உள்ள முனைவர் இரா.திருமுருகனார் இல்லத்தில் வெளியிடப்பட்டது அதன் விலை(நன்கொடை) உரூ.1/- .

'நல்லதமிழ்' திங்களிதழின் சிறப்பாசிரியராக **முனைவர் இரா.திருமுருகனார்** அவர்களும், ஆசிரியராகப் **புலவர் மு.இறைவிழியனார்** (மு.சாமிக்கண்ணு)அவர்களும் பொறுப்பேற்று இதழ் நடத்தி வந்தனர்.  'நல்லதமிழ்' இதழ்ப் பெயரை பதிவு செய்யவில்லை இரண்டு பெயர்கள் எழுதி கொடுத்தால் அதில் ஒரு பெயரைத் தேர்வு செய்து இசைவளிக்கலாம் என்று கூறியதால் 'தெளிதமிழ்' எனும் பெயரை நல்லதமிழ் பெயருடன் சேர்த்துக் கொடுத்தப் பின்னர் "**தெளிதமிழ்**" என்னும் பெயரை இதழுக்கு வைத்துக் கொள்ள அரசு இசைவளித்தது.இதனால் நல்லதமிழ் இதழ் 14.11.1994 ஆம் நாள் முதல் 'தெளிதமிழ்' இதழ் எனும் பெயருடன் வெளிவந்தது.அப்பொழுது அதன் விலை உரூ.1.50/-.

                       சிறப்பாசிரியர் முனைவர் இரா.திருமுருகனார்,ஆசிரியர் புலவர் மு.இறைவிழியனார் ஆகிய இருவருக்குப் பிறகு**            பேராசிரியர் ம.இலெ.தங்கப்பா** அவர்கள்,**புலவர் நா.கிருட்டினசாமி** ஆகியோர் தெளிதமிழ் ஆசிரியர்களாக இருந்து பணியாற்றினர் அவர்கள் இயற்கை அடந்ததை அடுத்து இப்பொழுது 2021 முதல் துணை ஆசிரியராக இருந்துவந்த **புலவர் செ.இராமலிங்கன்** அவர்கள் ஆசிரியர் பொறுப்பேற்றுத் தெளிதமிழ் திங்களிதழ் வெளிவந்து கொண்டிருக்கின்றது.

                         தமிழ்மாமணிகள் **புலவர் அரங்கநடராசனார்** , **புலவர் துரை.மாலிறையன்**, **புலவர் இலக்கியன்**, **புலவர் பூங்கொடிபராங்குசம்** ஆகியோரின் துணையுடன் நடத்தப்பட்டு வருகின்றது.முன்னதாக துணை ஆசிரியர்களாக, **புலவர் அரங்கபணிக்குன்றன்**, **பேராசிரியர் தேவமைந்தன்**,**பழந்தமிழ்ப் பாவலர் இரா.இளமுருகன்** ஆகியோரும் பணியாற்றியுள்ளனர்.
* நாள் ஒரு நூல்

பகுப்பு:மொழியியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
டுமீல் (இதழ்)

**டுமீல்  ** 1960 களில் இந்தியாவில் இருந்து வெளிவந்த தமிழ் சிற்றிதழ் ஆகும். இதன் ஆசிரியர் அமலதாசன்  ஆவார். இது மாதம் இருமுறை வெளியிடப்பட்டது . இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்தியத் தமிழ் இதழ்கள்
பகுப்பு:சிறுவர்களுக்கான வேடிக்கைக் கதை, தொடர் கதை, துணுக்குச் செய்தி, பாடல், கேள்வி பதில், மடல் படைப்புக்களை தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
அன்னம் (இதழ்)

**அன்னம்  ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் இல.பி.வெங்கடேசன் ஆவார்.  இது சிறுவர்களுக்கான சுவையான ஒரு நீண்ட சிறுவர் கதை, எழுத்துப் போட்டி, பரிசு வழங்கல் எனப் பலவகையான படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சிறுவருக்கான தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
இலங்கை நாடாளுமன்றம், 1947-1972

**இலங்கை நாடாளுமன்றம், 1947-1972** (*Parliament of Ceylon*) என்பது பிரித்தானிய இலங்கையின் (இன்றைய இலங்கை) சட்டவாக்க மன்றம் ஆகும். இது சோல்பரி ஆணைக்குழுவின் பரிந்துரைப்படி 1947 ஆம் ஆண்டில் இலங்கை விடுதலை அடைய முன்னர் இலங்கை அரசாங்க சபைக்குப் பதிலாக நிறுவப்பட்டது.

இலங்கை நாடாளுமன்றம் பிரித்தானியாவின் வெஸ்ட்மின்ஸ்டர் முறையில் இரு அவைகளாக அமைக்கப்பட்டது. இலங்கை செனட் சபை என்ற மேலவைக்கு நியமனத்தின் அடிப்படையில் உறுப்பினர்கள் சேர்க்கப்பட்டனர். கீழவை எனப்படும் பிரதிநிதிகள் சபைக்கான உறுப்பினர்கள் மக்கள் வாக்கெடுப்பு மூலம் தேர்ந்தெடுக்கப்பட்டனர். பிரதிநிதிகள் சபையில் 101 உறுப்பினர்கள் இருந்தனர். இவர்களில் 95 பேர் நேரடியாக மக்கள் வாக்கெடுப்பு மூலமும், ஆறு பேர் மகாதேசாதிபதியின் பரிந்துரையிலும் நியமனம் செய்யப்பட்டனர். 1960 ஆம் ஆண்டில் இந்த எண்ணிக்கை 157 ஆக (தேர்ந்தெடுக்கப்பட்ட 151 பேரும் நியமன உறுப்பினர்கள் 6 பேருமாக) அதிகரிக்கப்பட்டது. செனட் சபையில் 30 உறுப்பினர்கள் இருந்தனர். இவர்களில் 15 பேரை உறுப்பினர்கள் சபையும், 15 பேரை மகாதேசாதிபதியும் தேர்ந்தெடுத்தனர்.

1971 ஆம் ஆண்டு அக்டோபர் 2 இல் சோல்பரி அரசியலமைப்பின் எட்டாம் திருத்தம் அமுலாக்கப்பட்டு செனட் சபை முடிவுக்கு வந்தது. புதிய குடியரசுக்கான அரசியலமைப்பு 1972 மே 22 ஆம் நாள் நாடாளுமன்றத்தில் ஏற்றுக்கொள்ளப்பட்டு நாடாளுமன்றம் ஒரு அவை முறையாக மாற்றப்பட்டு தேசிய அரசுப் பேரவை (*National State Assembly*) எனப் பெயர் மாற்றப்பட்டது.

## இவற்றையும் பார்க்க
* இலங்கை சட்டசபை
* இலங்கை அரசாங்க சபை
* இலங்கை நாடாளுமன்றம்

## மேற்கோள்கள்
* 

## வெளி இணைப்புகள்
*Parliamentary of Sri Lanka

பகுப்பு:1947 அமைப்புகள்
பகுப்பு:இலங்கை நாடாளுமன்றம்
சேரி (இதழ்)

**சேரி  ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது தொல்தமிழர் பல்வேறு கூறுகளால் ஒடுக்கப் படுவதைக் கண்டு விழித்தெழுந்து, விழிப்புணர்வு ஊட்ட, செய்திகள், கட்டுரைகள், சான்றுகளின் வழியாகச் சுட்டிக் காட்டும் படைப்புகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சமூக தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
ஆரோக்கிய தீபிகை (இதழ்)

**ஆரோக்கிய தீபிகை  ** 1924-ம் ஆண்டு முதல் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியர் யூ. ராமராவ், யூ. கிருஷ்ணராவ் என்ற இரு மருத்துவர்கள் ஆவார்.

## உள்ளடக்கம்
இது உடல் நலம் தொடர்பான பல்வேறு அறிவியல் செய்திகளை, மருத்துவக் குறிப்புகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* ஆரோக்கிய தீபிகை

பகுப்பு:மருத்துவத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1920 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
வைத்திய கலாநிதி (இதழ்)

**வைத்திய கலாநிதி** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் எம். துரைசாமி ஆவார்.  இது மருத்துவம் தொடர்பான அறிவியல் செய்திகள், உடல் கேட்டிற்கான காரணங்கள், முன்னெச்சரிக்கைச் செயற்பாடுகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மருத்துவத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
மேகம் (இதழ்)

**மேகம்** 1980 களில் இந்தியாவில் இருந்து இருமாதம் ஒருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் கணபதி கணேசன் ஆவார்.  இது சிறுகதை, கவிதை, மறு வெளியிடு, கட்டுரை பலவகையான படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
தமிழ் அகதி (இதழ்)

**தமிழ் அகதி** 1990 களில் யேர்மனியில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் நேமிநாதன் ஆவார்.  இது ஜெர்மனி வாழ் அகதிகளுக்கான அனைத்து வகையான தொடர்புகளைச் செய்வதற்காக அமைக்கப்பட்ட குழுமத்தின் தகவல்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:உதவி தமிழ் இதழ்கள்
பகுப்பு:யேர்மனியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
சித்தாந்தம் (இதழ்)

**சித்தாந்தம்** 1930 களில் இந்தியாவில் இருந்து மாதாந்திரமாக வெளிவந்த தமிழ் சிற்றிதழ் ஆகும்.  இதன் ஆசிரியர் ம. பாலசுப்பிரமணிய முதலியார் ஆவார்.  இது சைவ சித்தாந்தக் கருத்துகளையும், இளைஞர் கூட்டச் செயற்பாடுகளையும், சமயக் குறிப்புகளையும், இலக்கியப் பிழிவுகளையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்து சமயத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1930 களில் வெளிவந்த தமிழ் இதழ்கள்
தேடல் (இதழ்)

**தேடல்** 1980 களில் கனடாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருந்தது. இது சிறுகதை, கவிதை, கட்டுரை, ஓவியம்,  எனப் பலவகையான படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:கனேடியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:இடதுசாரித் தமிழ் இதழ்கள்
திருப்புகழமிர்தம் (இதழ்)

**திருப்புகழமிர்தம்** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் கிருபானந்தவாரியார் ஆவார்.  இது அருணகிரி நாதரின் திருப்புகழ் உட்பொருளைத் தெளிவாக விளக்குவதுடன், ஆன்மீகக் கருத்துகளை உள்ளடக்கிய படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

## வெளி இணைப்புகள்
*

பகுப்பு:தமிழ்நாட்டுச் சிற்றிதழ்கள்
பகுப்பு:இந்தியத் தமிழ் இதழ்கள்
பகுப்பு:1940 களில் வெளிவந்த தமிழ் இதழ்கள்
தமிழியம் (இதழ்)

**தமிழியம்** 1990 களில் மலேசியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் மணி. வெள்ளையன் ஆவார்.  இது தமிழ்ப் பண்பாட்டு இயக்கச் சிறப்பு வெளியீடாக இரு மொழிகளில் தகவல்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தொடர்பு தமிழ் இதழ்கள்
பகுப்பு:மலேசியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
ஈழகேசரி (ஐக்கிய இராச்சியம்)

**ஈழகேசரி** 1990களில் ஐக்கிய இராச்சியத்தில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஈ.கே.ராஜகோபால். இது இலண்டனிலிருந்து, ஈழச் செய்திகளை, நாட்டு நடப்புகளை, புகைப்படங்களுடன், புலம் பெயர்ந்தோருக்கு வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:செய்தித் தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
இலண்டன் இலக்கிய தீபம்

**இலண்டன் இலக்கிய தீபம்** 1990 களில் ஐக்கிய இராச்சியத்தில் இருந்து மூன்றுமாதம் ஒருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் ஆனந்த மோகன் ஆவார்.  இது வாசகர் கடிதம், கவிதை, விடுகதை, சிறுகதை, கட்டுரை எனப் பல்சுவைப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
இந்துமதி (இதழ்)

**இந்துமதி** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் நிர்மலன் தாஸ் ஆவார்.  இது கலை, இலக்கியம், அரசியல் கருத்துகளை பல்சுவையாக கட்டுரை, சிறுகதை, கவிதை, துணுக்குகளின் வழி வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்